**REPUBLIKA HRVATSKA**

**KALOVAČKA ŽUPANIJA**

**OSNOVNA ŠKOLA SLUNJ**

**47240 SLUNJ, Školska 17**

**KLASA: 602-01/19-01-38**

**URBORJ: 2133-37-19-1**

**U Slunju, 15.11.2019.**

Temeljem članka 107. Stavak 1. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. - pročišćeni tekst, 07/17. i 68/18.) te članka 8. Pravilnika o načinu i postupku zapošljavanja u Osnovnoj školi Slunj, KLASA: 003-05/19-01-2, URBROJ: 251-37-19-01 od 2. travnja 2019. godine, Osnovna škola Slunj, Slunj, Školska 17, objavljuje:

 **N A T J E Č A J**

  **za popunu radnog mjesta**

1. **učitelja razredne nastave -** puno i određeno radno vrijeme od 40 sati ukupne strukture radnog vremena tjedno, ili **20** sati tjedno neposrednog odgojno obrazovnog rada, dva izvršitelja,

Za prijem u radni odnos kandidati moraju ispunjavati opće i posebne uvjete iz članka 105. stavka 5. Zakona o odgoju i obrazovanju u osnovnoj i srednjoj školi (“NN” broj: 87/08., 86/09., 92/10., 105/10.,90/11., 5/12.,16/12., 86/12., 126/12., 94/13., 152/14., 7/17. i 68/18.) i Pravilnika o odgovarajućoj vrsti obrazovanja učitelja i stručnih suradnika u osnovnoj školi („NN“ broj: 6/19.)

**UVJETI:**

Za učitelja razredne nastave kandidati moraju imati završen integrirani preddiplomski i diplomski studij za učitelje ili diplomski sveučilišni studij za učitelje ili stručni četverogodišnji studij za učitelje kojim se stječe 240 ECTS bodova ili četverogodišnji dodiplomski stručni studij kojim je stečene visoka stručna sprema u skladu s ranijim propisima.

**Poslove učitelja predmetne nastave u osnovnoj školi može obavljati osoba koja je završila:**

1. studijski program nastavničkog smjera odgovarajućeg predmeta na razini diplomskog sveučilišnog studija ili integriranog preddiplomskog i diplomskog sveučilišnog studija
2. studijski program odgovarajuće vrste na razini diplomskog sveučilišnog studija ili integriranog preddiplomskog i diplomskog studija ili specijalističkog diplomskog stručnog studija odgovarajuće vrste, te je stekla potrebno pedagoško-psihološko obrazovanje s najmanje 55 ECTS-a ako se na natječaj ne javi osobi i točke a
3. preddiplomski sveučilišni ili stručni studij na kojem ste stječe 180 ECTS bodova te je stekla pedagoške kompetencije, ako se na natječaj ne javi osoba iz točke a i b.

U prijavi na javni natječaj navode se osobni podaci podnositelja prijave (osobno ime, adresa stanovanja, broj telefona odnosno mobitela, e-mail adresa) i naziv radnog mjesta na koje se prijavljuje.

Uz pisanu prijavu na javni natječaj kandidati/kinje su dužni priložiti:

* životopis (vlastoručno potpisan),
* dokaz o stečenoj stručnoj spremi (preslika diplome),
* dokaz o državljanstvu (preslika osobne iskaznice, putovnice ili domovnice),
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od 3 mjeseca od dana objave natječaja) i
* potvrdu o vremenu provedenom u evidenciji Hrvatskog zavoda za zapošljavanje (ne starije od 15 dana od objave natječaja)
* uvjerenje nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 3 mjeseca od dana objave natječaja).

Isprave se prilažu u neovjerenoj preslici i ne vraćaju se kandidatu nakon završetka natječajnog postupka, a izabrani kandidat je dužan prije sklapanja ugovora o radu dostaviti na uvid isprave u izvorniku ili u ovjerenoj preslici. Kandidat koji ostvaruje pravo prednosti pri zapošljavanju prema posebnim propisima, dužan se u prijavi na javni natječaj pozvati na to pravo, odnosno uz prijavu priložiti sve dokaze propisane tim propisima te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17), dužan je uz prijavu na javni natječaj priložiti sve dokaze o ispunjavanju uvjeta iz natječaja i dokaze potrebne za ostvarivanje prava prednosti pri zapošljavanju, a koji su objavljeni na internetskoj stranici Ministarstva hrvatskih branitelja: https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf

Rok za podnošenje prijava je 8 dana od dana objave javnog natječaja na mrežnoj stranici i oglasnoj ploči Hrvatskog zavoda za zapošljavanje i mrežnoj stranici i oglasnoj ploči Osnovne škole Slunj.

Na javni natječaj se mogu ravnopravno prijaviti osobe oba spola ( čl.13. st.2. Zakona o ravnopravnosti spolova).

Nepravodobne i nepotpune prijave neće se razmatrati.

Osoba koja ne podnese pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom u postupku javnog natječaja, o čemu se ta osoba posebno ne obavještava.

Prijave se podnose neposredno ili poštom na adresu: **Osnovna škola Slunj, Školska 17, 47240 Slunj s naznakom „Prijava na natječaj-učitelj razredne nastave“.**

Povjerenstvo za procjenu i vrednovanje kandidata prijavljenih na natječaj (u nastavku teksta:

Povjerenstvo) imenuje ravnatelj Osnovne škole Slunj.

Za kandidate koji ispunjavaju formalne uvjete iz javnog natječaja i koji su podnijeli pravodobne i potpune prijave Povjerenstvo će provesti vrednovanje kandidata prema kriterijima iz članka 15. st. 3., alineja a), b) i c), Pravilnika o načinu i postupku zapošljavanja u Osnovnoj školi Slunj. Nakon izvršenog vrednovanja i procjene Povjerenstva, ravnatelj Škole provest će procjenu kandidata putem intervjua, temeljem članka 15. st. 3, alineja d), Pravilnika o načinu i postupku zapošljavanja u Osnovnoj školi Slunj, a vrijeme i mjesto održavanja intervjua objavit će se najmanje 5 dana prije dana određenog za održavanje intervjua na mrežnoj stranici Osnovne škole Slunj u rubrici pod nazivom „Natječaji“.

Smatra se da je kandidat koji nije pristupio razgovoru povukao prijavu na javni natječaj i više se ne smatra kandidatom u postupku.

Kandidati/kinje će biti obaviješteni o rezultatima javnog natječaja putem mrežne stranice Osnovne škole Slunj (http://os-slunj.skole.hr/) u roku od 15 dana od dana sklapanja Ugovora o radu s izabranim kandidatom.

Podnošenjem prijave na javni natječaj kandidat daje izričitu privolu Osnovnoj školi Slunj da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/79 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18).

Javni natječaj je objavljen na mrežnim stranicama i oglasnoj ploči OŠ Slunj i mrežnim stranicama i oglasnim pločama Hrvatskoga zavoda za zapošljavanje 15. studenog 2019. godine.

 **Ravnatelj:**

**Tome Cvitković, dipl.uč.**